Magyar – Oral-B PRO 900 / PRO 1 200 elektromos fogkefe

Üdvözli Önt az Oral-B!

A fogkefe használatának megkezdése előtt kérjük, olvassa el a használati útmutatót és őrizze meg azt.

FONTOS

• Időközönként ellenőrizze a készülék, valamint a vezeték épségét! Ha a készülék megsérült vagy meghibásodott, függessze fel a termék használatát! Amennyiben a termék/vezeték sérült, vigye el egy Oral-B szakszervizbe! Ne alakítsa át és ne próbálja megjavítani a készüléket, mivel az tűzesethez, áramütéshez vagy személyi sérüléshez vezethet!

• Használata 3 év alatti gyermekek számára nem ajánlott! A fogkefét gyermekek és csökkent fizikai, érzékelési vagy mentális képességekkel rendelkező, valamint tapasztalattal és tudással nem rendelkező személyek kizárólag felügyelet mellett, illetve abban az esetben használhatják, ha megfelelő tájékoztatásban részesültek a biztonságos használatról, és megértették a lehetséges veszélyeket!

• A készülék tisztítását és karbantartását gyermekek nem végezhetik!

• Gyermekeknek tilos a készülékkel játszani!

• A készüléket kizárólag rendeltetésszerűen, a használati útmutatóban leírtaknak megfelelően használja! Csak a gyártó által javasolt kiegészítőkkel használható! Csak a készülékhez kapott töltőt használja!

FIGYELMEZTETÉS

• Ne helyezze a töltőt vízbe vagy folyadékba, illetve ne tárolja olyan helyen, ahol a fürdőkádba vagy a mosdókagylóba eshet!

Amennyiben mégis vízbe esik, ne nyúljon utána, helyette azonnal húzza ki a konnektorból!

• A készülék nem cserélhető akkumulátort tartalmaz. Ne nyissa ki és szedje szét a készüléket! Az akkumulátor újrafelhasználása érdekében kérjük, a teljes készüléket a lakóhelyén működő hulladékkezelési szabályokat követve dobja ki! A markolat szétszedése kárt okoz a készülékben és érvényteleníti a garanciát!

• A konnektorból történő kihúzáskor mindig a villásdugót, és ne a vezetéket húzza! Ne érjen nedves kézzel a villásdugóhoz, mert az áramütést okozhat!

• Amennyiben Ön bármilyen fogászati kezelés alatt áll, a készülék használatának megkezdése előtt konzultáljon fogorvosával!

• A fogkefe egy higiéniai eszköz, ezért fogorvosi rendelőben vagy intézményben ugyanazt a fogkefét több páciens nem használhatja!

A fogkefefej eltörésének elkerülése érdekében, illetve hogy az apró részek ne idézzenek elő fulladásveszélyt és ne sértsék fel a fogakat:

• Minden használat előtt gondoskodjon arról, hogy a fogkefefej megfelelően illeszkedik! Ne használja tovább a fogkefét, ha a fogkefefej már nem illeszkedik megfelelően! Soha ne használja a készüléket fogkefefej nélkül!

• Amennyiben a készüléket leejtették, a fogkefefejet akkor is cserélje le a következő használat előtt, ha a fogkefén nincsenek látható sérülésnyomok!

• A fogkefefejet 3 havonta cserélje, vagy hamarabb, amennyiben elhasználódik!

• A fogkefefejet minden egyes használat után tisztítsa meg megfelelően! (lásd az «Ajánlott tisztítás» c. fejezetet) Megfelelő tisztítással gondoskodhat a fogkefe biztonságos használatáról és élettartamáról!

Leírás

a - Fogkefefej

b - Be-/kikapcsoló gomb (üzemmódválasztás modeltől függően)

c - Fogkefemarkolat

d - Töltésszint-kijelző

e - Alacsony töltöttségi szint jelzőfény

f -Töltőállvány

Kiegészítők (modelltől függően):

g Fogkefefej-tároló

Figyelem: A csomag tartalma a megvásárolt modelltől függően változhat.

Műszaki adatok:

A feszültségre vonatkozó adatok a töltőegység alján kerültek feltüntetésre. Zajszint: 65 dB (A)

Töltés és működtetés

A fogkefe markolata vízálló, és érintésvédelmi szempontból biztonságos, mivel fürdőszobai használatra tervezték.

• A fogkefe azonnal használható, de rövid ideig érdemes tölteni az áram alá helyezett töltőállomáson (g).

Figyelem: amennyiben az akkumulátor nincs feltöltve (a töltés alatt nem ég a töltéskijelző (e) vagy a készülék nem reagál a ki-/bekapcsoló gomb (c) megnyomására), legalább 30 percig töltse a készüléket!

• A fogkefemarkolat töltése alatt a töltéskijelző fény (e) zölden villog. A teljes feltöltöttségi szint elérésekor, a fény kialszik. Egy teljes töltés általában 22 órát vesz igénybe, és legalább hét napi rendszeres használatot tesz lehetővé (napi kétszer 2-perces fogmosás esetén) (1. ábra).

Figyelem: a teljes lemerülés bekövetkeztekor előfordulhat, hogy a töltéskijelző fény nem azonnal kezd el villogni; ez akár 30 percet is igénybe vehet.

• Lemerülésközeli állapot esetén a fogkefe be-/kikapcsolásakor a piros jelzőfény (f) pár másodpercig villog és a motor működése lelassul. A teljes lemerüléskor a motor leáll; ebben az esetben egy használathoz is legalább 30 perces töltés szükséges.

• A fogkefemarkolatot tarthatja a csatlakoztatott töltőállomáson; a készüléket túltölteni nem lehet.

Figyelem: az akkumulátor optimális működése érdekében a fogkefemarkolatot mindig szobahőmérsékleten tárolja!

Fontos: A töltéshez ajánlott levegőhőmérséklet 5 °C és 35 °C között van.

Vigyázat: Ne tegye ki a fogkefemarkolatot 50 °C fölötti hőmérsékletnek!

A fogkefe használata

Fogmosási technikák

Nedvesítse be a fogkefefejet és nyomjon rá bármilyen típusú fogkrémet! A szétfröccsenés elkerülése érdekében helyezze a fogkefét a fogaira, mielőtt elindítaná a készüléket (2. ábra)! Amikor az Oral-B rezgő-forgó fejek valamelyikével mos fogat, gyengéden, fogról-fogra haladva vezesse a fogkefét és hagyja minden fogfelületen tisztítani egy pár másodpercig (5. ábra)! A fogmosást mindig a fogak külső felületén kezdje, majd térjen át a belső és végül a rágófelületekre! A száj minden körnegyedére egyenlő időt szánjon! Az Önnek megfelelő fogmosási technikával kapcsolatban kérdezze fogorvosát! A fogkefe használatának első napjaiban enyhe fogínyvérzés tünete jelentkezhet, ez azonban általában néhány nap elteltével megszűnik. Amennyiben a probléma 2 hét elteltével még mindig fennáll, forduljon fogorvosához, vagy fogászati szakemberhez! Amennyiben fogai/fogínye érzékeny, az Oral-B a «Sensitive» (érzékeny) üzemmódot javasolja (opcionálisan Oral-B «Sensitive/ Sensi UltraThin» fogkefefej használatával kombinálva).

Fogmosási üzemmódok (modelltől függően) eltérőek.

Üzemmódok

(a 3756 típusú markolathoz)

Daily Clean – (Mindennapos tisztító) – Standard üzemmód a mindennapi tisztításhoz

Pro Clean – A kiemelkedő tisztaságérzetért (magasabb rezgésszámon működik)

Sensitive (Érzékeny) – Gyengéd és mégis alapos tisztítás az érzékeny területek

Whitening (Fogfehérítő) – Kiváló polírozás alkalmi vagy napi használatra

Gum Care (Fogínyápoló) – Gyengéd masszázs a fogíny számára

Fogkeféje automatikusan a «Daily Clean» üzemmódban indul. Amennyiben üzemmódot szeretne váltani, használat közben nyomja meg többször egymás után a ki-/bekapcsoló gombot! (6. ábra) Amennyiben fogkeféjét ki szeretné kapcsolni, nyomja be és tartsa lenyomva a ki-/bekapcsoló gombot addig, ameddig a motor le nem áll!

Professzionális időmérő óra

Egy rövid, 30 másodpercenként észlelhető, csipogó hangjelzés emlékezteti Önt arra, hogy szájának minden körnegyedét egyforma alapossággal tisztítsa (4. ábra). A fogorvosok által javasolt 2-perces fogmosási idő elteltét egy hosszú szaggatott hang jelzi. Amennyiben a fogkefét fogmosás közben kikapcsolja, a készülék az eltelt fogmosási időt 30 másodpercig a memóriájában tárolja. Amennyiben 30 másodpercnél hosszabb a szünet, a számlálás újraindul.

Nyomásérzékelő

Ha túl erősen nyomja a fogkefét akkor a fogkefefej pulzálása megáll és oszcilláló mozgása lelassul (a «Daily Clean» és «Sensitive»üzemmódok esetén (3. ábra). A nyomásérzékelő megfelelő működését időnként ellenőrizze úgy, hogy használat közben enyhe nyomást fejt ki a fogkefefejre.

Fogkefefejek

A legtöbb Oral-B fogkefefej világoskék INDICATOR sörtékkel rendelkezik, amelyek segítenek nyomon követni a fogkefefej cseréjének esedékességét. Alapos, napi kétszer kétperces fogmosás mellett a kék szín körülbelül 3 hónap alatt elhalványul, ezzel jelezve, hogy ideje fogkefefejet cserélni. Amennyiben a sörték még a színmegfakulás előtt szétnyílnak, valószínű, hogy a fogmosást túl erős nyomással végzi. Az Oral-B «FlossAction» és az Oral-B «3D White» fogkefefejeket nem ajánljuk fogszabályozót viselőknek a fogmosáshoz! Számukra az «Ortho» fogkefefej használata javasolt, melyet kifejezetten a fogszabályozók és drótok körüli tisztításhoz fejlesztettek ki.

Oral-B CrossAction fogkefefej

Az Oral-B legkorszerűbb fogkefefeje. A precíz tisztítás érdekében döntött sörtékkel rendelkezik. Eltávolítja és kisöpri a lepedéket a helyükről.

Oral-B FlossAction fogkefefej

Ún. «micropulse» sörtéi kimagasló lepedékeltávolítást tesznek lehetővé a fogközökben.

Oral-B 3D White fogkefefej

Különleges polírozókelyhe természetesen fehéríti a fogakat. Ügyeljen arra, hogy az Oral-B «3D White» fogkefefejet 12 éven aluli gyermekek ne használják!

Oral-B Sensi Ultrathin fogkefefej

Általános és szupervékony sörtékkel egyaránt rendelkezik. Az általános sörték a fogak felületének tisztítására, a vékonyabbak pedig a fogíny vonalának kíméletes tisztítására alkalmasak.

Tisztítási javaslatok

A fogmosást követően a fogkefefejet a markolat bekapcsolt állapotában folyóvíz alatt öblítse le, majd kapcsolja ki a készüléket és távolítsa el a fogkefefejet! A markolatot és a fogkefefejet külön tisztítsa meg, majd összeszerelés előtt törölje szárazra! A töltőállványt tisztítás előtt mindig húzza ki a konnektorból! A fogkefefej-tároló rekesz/védőborítás (h), a fogkefefej-tartó (i) és az okostelefon-tartó (j) mosogatógépben is tisztítható. A töltőt (g) és az utazótokot (k) kizárólag nedves ruhával tisztítsa (7. ábra)! A változtatás joga előzetes értesítés nélkül fenntartva!

Környezetvédelmi felhívás

Kérjük, hogy a terméket az elektromos hulladék visszagyűjtésére kijelölt gyűjtőedénybe – ne a háztartási hulladék közé – helyezze el. A hálózati csatlakozón feltüntetett jelzés ezt jelenti.